ไมโคร (วงดนตรี)
ไมโคร เป็นวงดนตรีร็อคสัญชาติไทย เจ้าของเพลงฮิตอย่าง เติมน้ำมัน, จำฝังใจ, คนไม่มีสิทธิ์, อยากจะบอกใครสักคน, เอาไปเลย, ใจโทรมๆ
,รักปอนๆ และเพลงอื่นๆอีกมากมาย
วงไมโครมีสมาชิก 6 คน ออกผลงาน 6 อัลบั้ม
สมาชิก 4 คน คือ อำพล ลำพูน, มานะ ประเสริฐวงศ์, อดินันท์ - อดิสัย นกเทศ เกิดที่อำเภอแกลง จังหวัดระยอง
ไกรภพ จันทร์ดี และ สันธาน เลาหวัฒนวิทย์ เป็นชาวกรุงเทพมหานคร
เมื่อปี พ.ศ. 2527 วง "เดอะ แคร็บ" ซึ่งเป็นวงดนตรีร็อค เล่นตามสถานที่ต่าง ๆ มีแนวที่สะดุดตาเปี๊ยก โปสเตอร์ ผู้กำกับภาพยนตร์ชื่อดัง จึงพาไปแสดงภาพยนตร์เรื่อง วัยระเริง และตั้งชื่อวงดนตรีใหม่เป็น "ไมโคร" โดยสุนทร สุจริตฉันท์ อดีตสมาชิกวงรอยัลสไปรท์ เป็นผู้ตั้งชื่อให้ ทำให้อำพล ลำพูน และวงไมโครมีชื่อเสียงตั้งแต่ พ.ศ. 2527 ก่อนที่วงไมโครจะออกอัลบั้ม ได้มีโอกาสไปลองออดิชั่นแสดงสดทางรายการ คอนเสิร์ตแดดเดียว ช่อง 9 อ.ส.ม.ท. ซึ่งมี ธเนศ วรากูลนุเคราะห์ เป็นพิธีกร และ เรวัต พุทธินันทน์ เห็นความสามารถของวงไมโคร จึงนำวงไมโครเซ็นสัญญากับ แกรมมี่ เอ็นเทอร์เทนเมนท์
ในปี พ.ศ. 2529 วงไมโคร มีผลงานสังกัด แกรมมี่ เอ็นเทอร์เทนเมนท์ โดยออกอัลบั้มชุดแรกอย่าง "ร็อค เล็ก เล็ก" มีเพลงดังอย่าง "รักปอนปอน" "จำฝังใจ" "อยากจะบอกใครสักคน" "อู๊ดกับแอ๊ด" และ "ฝันที่อยู่ไกล"
ในปี พ.ศ. 2531 ได้ออกอัลบั้มชุดที่ 2 "หมื่นฟาเรนไฮต์" มีเพลงดังอย่าง "หมื่นฟาเรนไฮต์" "ใจโทรมๆ" "บอกมาคำเดียว" "ลองบ้างไหม" แต่เพลงที่ทำให้วงไมโครประสบความสำเร็จอย่างมากในอัลบั้มชุดนี้เป็นเพลง "เอาไปเลย" ซึ่งต่อมาเพลงนี้ ได้กลายเป็นเพลงสัญลักษณ์ประจำวงไมโคร
ปี พ.ศ. 2532 ได้ออกอัลบั้มชุดที่ 3 "เต็มถัง" มีเพลงดังอย่าง "ส้มหล่น" "ดับเครื่องชน" "มันก็ยังงงงง" "รุนแรงเหลือเกิน" "คนไม่มีสิทธิ์" "เรามันก็คน" และ "เติมน้ำมัน"
ในปี พ.ศ. 2533 วงไมโครได้แสดงคอนเสิร์ตต้อนรับนักกีฬาซีเกมส์ ในพิธีเปิดการแข่งขันกีฬาซีเกมส์ และยังเป็นตัวแทนวงร็อคในประเทศไทย ได้ไปแสดงในงานเทศกาลร็อคนานาชาติ International Rock Music Festival 1990 ที่โอกินาวา ประเทศญี่ปุ่น
นับตั้งแต่ปี พ.ศ. 2529 - พ.ศ. 2533 เป็นยุคทองหรือปีที่วงไมโครประสบความสำเร็จในยอดขายอัลบั้ม กับเพลงดังมายมายหลายเพลง และทางวงเองก็มีมีทัวร์คอนเสิร์ตทั่วประเทศเช่นเดียวกัน
ในปี พ.ศ. 2534 อำพล ลำพูน แยกตัวไปเป็นนักร้องเดี่ยว ไกรภพ จันทร์ดี จึงรับหน้าที่ร้องนำแทน และออกอัลบั้มชุดที่ 4 "เอี่ยมอ่องอรทัย" มีเพลงดังอย่าง "เลือดเย็น" และ "รักซะให้เข็ด"
ปี พ.ศ. 2538 ได้ออกอัลบั้มชุดที่ 5 "สุริยคราส" มีเพลงดังอย่าง "สุริยคราส" และ "ตายเปล่า"
ปี พ.ศ. 2540 ได้ออกอัลบั้มชุดที่ 6 "ทางไกล" มีเพลงดังอย่าง "ทางไกล" และในปี พ.ศ. 2541 ทางวงไมโครได้ยุบวงประมาณ 5 ปี นั่นเอง
ปลายปี พ.ศ. 2546 สมาชิกวงไมโครทั้งหมดรวมตัวกันอีกครั้ง โดยแสดงคอนเสิร์ต "ไมโคร ตำนานร็อคมือขวา - Put The Right Hand In The Right Concert" ที่อิมแพ็ค อารีน่า เมืองทองธานี เมื่อวันที่ 12-14 ธันวาคม พ.ศ. 2546 พร้อมกับออกหนังสือ "Micro in a day" รวบรวมภาพ ประวัติ เส้นทางชีวิตของวง และสมาชิกแต่ละท่าน ซึ่งจัดทำโดยนิตยสารอะเดย์ อีกด้วย
พ.ศ. 2553 จีเอ็มเอ็ม แกรมมี่ ได้จัดและจำหน่ายบัตรแสดงคอนเสิร์ต "25 ปี ไมโคร ร็อค เล็ก เล็ก รีเทิร์น" ("25 Years's Micro Rock Lek Lek Return") at Impact Arena โดยจัดแสดงในวันที่ 30-31 มกราคม 2553
วันที่ 30-31 มกราคม พ.ศ. 2553 วงไมโครกลับมาแสดงคอนเสิร์ตอีกครั้ง เนื่องในโอกาสครบรอบ 25 ปีของวง "25 ปี ไมโคร Rock เล็ก เล็ก Returns" ที่อิมแพ็ค อารีน่า เมืองทองธานี
คำว่าไมโคร (Micro) หมายความว่า "เล็ก" เป็นคำเสริมนำหน้าว่า Microsoft คือโปรแกรมคอมพิวเตอร์
ชื่อวงไมโครเขียนเป็นอักษรไทย และมีการขีดเส้นใต้คือการเน้น เขียนเป็นภาษาไทยมากกว่าภาษาอังกฤษ
เพราะภาษาไทยอ่านง่ายกว่าภาษาอังกฤษวงไมโครมีผลงานเพลงทั้งหมด 6 อัลบั้มรายการ 7 สีคอนเสิร์ต ทางช่อง 7 สี เมื่อวันเสาร์ที่ 7 กุมภาพันธ์ 2530
รายการโลกดนตรี ทาง ททบ.5 เมื่อวันอาทิตย์ที่ 1 มีนาคม 2530
โลกดนตรี ทาง ททบ.5 เป็นคอนเสิร์ตเปิดอัลบั้ม เมื่อ วันอาทิตย์ที่ 31 มกราคม พ.ศ. 2531
7 สีคอนเสิร์ต ทางช่อง 7 สี เมื่อ 27 กุมภาพันธ์ พ.ศ. 2531
คอนเสิร์ต เอาไมโครไปเลย ณ ศูนย์เยาวชนไทย-ญี่ปุ่น (ดินแดง) 16 เมษายน พ.ศ. 2531คอนเสิร์ตเปิดอัลบั้ม ใน รายการโลกดนตรี ทางช่อง 5 โดยมีเสกสรรค์ ภู่ประดิษฐ์ เป็นพิธีกร เมื่อวันอาทิตย์ที่ 3 กันยายน พ.ศ. 2532
คอนเสิร์ต เติมสีเขียว ลานลอยฟ้า เซ็นทรัลพลาซา ลาดพร้าว 14 ตุลาคม พ.ศ. 2532 แต่เล่นไปได้เพียง 3 เพลงกว่าๆเท่านั้น ก็เกิดเหตุการณ์วัยรุ่นตีกันทำให้ต้องเปลี่ยนเป็นคอนเสิร์ต เติมสีเขียวหวาน ใน วันที่ 18 ตุลาคม พ.ศ .2532
คอนเสิร์ต เติมสีเขียวหวาน (เฉพาะผู้หญิงในชุดเขียวเท่านั้น) 18 ตุลาคม พ.ศ. 2532 เล่นไปได้เพลงกว่าๆเท่านั้น ฝนตกทำให้ลำบากต่อการแสดง
คอนเสิร์ตมือขวาสามัคคี ชุด รวมพลัง 10 กุมภาพันธ์ พ.ศ. 2533 ณ สนามศูนย์เยาวชนไทย - ญี่ปุ่น ดินแดง เป็นศิลปินสุดท้ายก่อนที่จะ ร้องเพลง มือขวาสามัคคี
7 สีคอนเสิร์ต ทางช่อง 7 สี เมื่อ วันเสาร์ที่ 23 กันยายน 2532
"โดยทำออกมา 2 ชุดด้วยกัน เป็นรวมเพลงร็อกและรวมเพลงรัก ของไมโคร และ อำพล ลำพูน"ปลายปี 2546 สังกัดจีเอ็มเอ็มแกรมมี่ได้รวมค่ายทั้ง 4 ค่าย ได้แก่ มอร์มิวสิค,อัพ^จี,MADZ CAT,จีนี่เรคคอร์ดส มาทำอัลบั้มพิเศษ Little Rock Project โดยรวม 7 วงดนตรีร็อครุ่นใหม่ ได้แก่ Clash,Kala,AB Normal,I-Zax,Ultra Chuadz,ZealและParadox ซึ่งจะมาปลุกกระแสตำนานเพลงร็อคมือขวา "ไมโคร" โดยนำเอา 25 บทเพลงฮิต มาเรียบเรียงและร้องใหม่ ในสไตล์ของแต่ละวง